Hälvälän koulu

Hälvälän koulu on perustettu vuonna 1876 ja se sijaitsee Hollolan kunnan Hälvälän alueella vanhan Tampereentien varrella noin viiden kilometrin päässä kuntakeskuksesta. Tällä hetkellä koulussa on 0-4 luokka-asteiden opetusta ja noin sata oppilasta. Koulu sijaitsee rikkaalla kulttuuriseudulla, lähellä Kirkailan historiallisia alueita. Koulun mukaan opetustoiminnassa on tavoitteena hyödyntää vanhat perinteet sekä opettaa oppilaille kädentöiden ja ympäristökasvatuksen merkitystä.
Koulun perustaminen.
Kansakouluja alettiin perustaa Suomeen 1860-luvulta lähtien, ja Hollolassa ensimmäinen kansakoulu aloitti 1867. Hollolan tyttökansakoulu, josta tuli myöhemmin Hälvälän koulu, aloitti toimintansa Pyhäniemen Kartanossa vuonna 1869. Pyhäniemi oli syrjässä suurkylistä, ja siksi se pian siirrettiin Vainiolle pitäjän keskukseen (eli nykyisen Keski-Hollolan alueelle: Vainion kyläryhmä käsittää Vesalan, Aikkalan, Utulan, Nokkolan, Jarvalan, Untilan ja Hälvälän kylät). Aluksi koulu toimi Untilan Rahtöyri-nimisessä talossa, joka on nykyään Turvan talo. Sieltä koulu siirtyi Vesalan Ali-Jussilaan jossa koulu toimi vuosina 1874-1876. 13.1.1873 kuntakokous päätti rakentaa koulurakennuksen Vainiolle, ja uusi koulutalo valmistui syksyllä 1976. Koulu rakennettiin Hälvälän kartanon maille, ja tontin lahjoitti varatuomari Carl Oskar Collin.
Rakennukset.
Vanha puinen koulurakennus valmistui 1976. Se oli viisi sylttä pitkä, ja siinä oli kaksi kamaria, kyökki yksi opetussali ja lämmin tampuuri. Koulu valmistui lopullisesti vasta vuonna 1979.
Kivisen rakennuksen ensimmäinen osa valmistui vuonna 1942. Sitä oli alettu suunnittelemaan jo 14 vuotta aiemmin, mutta vastoinkäymiset kuten talvisota ja jatkosota siirsivät toteuttamista.
Jo vuonna 1947 uusi koulu osoittautui liian pieneksi sodan jälkeisten suurien ikäluokkien tarpeisiin, ja lisärakennus eli päärakennuksen lisäsiipi valmistui vuonna 1950. Peruskoulu-uudistuksen myötä 1975 rakennus saneerattiin ja siirryttiin öljylämmitykseen.
Tarpeettomaksi käynyt halkovaja purettiin, ja sen paikalle rakennettiin lisärakennus, joka valmistui 1979. Tässä rakennuksessa oli keittiö, ruokala, liikunta- ja juhlasali, teknisen opetuksen tilat, kaksi opetustilaa, suihkut ja pukutilat sekä henkilökunnan sosiaalitilat. Rakennus kärsi kosteusvaurioista ja se purettiin vuonna 2018.
Puretun lisärakennuksen tilalle oli suunnitelmissa rakentaa uudisrakennus. Uuden rakennuksen investointi myös hyväksyttiin kunnanvaltuustossa ja sille saatiin myös päätös 100000€ rahallista tuesta veikkausvaroista.
Koulun aiotaan lakkauttaa.
Kesäkuussa 2019 Hollolan kunta kuitenkin lykkäsi uuden siipirakennuksen toteutusta. Hollolan kunnanvaltuusto päätti 17.2.2020 ns. palveluverkkouudistuksen toteuttamisesta, jonka osana Hälvälän koulu lakkautetaan 30.9.2022 ja investointi uuteen rakennukseen peruutetaan. Syksyllä 2021 valtuustossa tehtiin aloite, joka ehdotti sulkemispäätöksen peruuttamista. Kunnanvaltuuston kokouksessa 15.11.2021 päätettiin vuoden jatkoajasta koululle, jolloin uusi lakkautusajankohta olisi 2023 kevätlukukauden jälkeen. Joulukuussa 2022 päätti lopullisesti koulun lakkauttamisesta hylkäämällä koulun lakkauttamista vastustavan lähes 500 nimeä keränneen kuntalaisaloitteen. Koulun oppilaat siirtyvät Tiilikankaan kouluun.